An yi garkuwa da Matafiya 37 a kan hanyar Abuja zuwa Kaduna ▷ Legit.ng
An yi garkuwa da Matafiya 37 a kan hanyar Abuja zuwa Kaduna
18 days ago 899 views by Ishaq Ismail
Jaridar Vanguard ta ruwaito cewa, a Yammacin ranar Litinin da ta gabata, ana zargin wasu Matafiya kimanin 37 sun afka cikin tarkon masu ta'adar garkuwa da mutane a kan hanyar birnin Abuja zuwa Kaduna.
Sahihan tushen rahoto na hukumomin tsaro sun shaidawa manema labarai cewa, mummunan lamarin ya auku da misalin karfe 9.00 na yammacin Litinin a kauyen Garin Gosa da ke mararrabar hanyar Kaduna da Abuja.
Kakakin rundunar 'yan sanda na jihar Kanduna, DSP Yakubu Sabo, ya tabbatar da aukuwar wannan mugun ji da mugun gani na ta'adar garkuwa, sai dai ya gaza bayar da tabbaci kan adadin mutane da lamarin ya ritsa da su.
Babban jami'in na 'yan sanda ya bayar da shaidar da cewa, binciken su ya kai ga tsinto wata Mota kirar Toyota Hilux kunshe da takarda shaidar karbar kudi a banki da kuma takalman Mata a kauyen Gidan Busa da ke da tazara ta kilomita kimanin arba'in da birnin Kaduna.
KARANTA KUMA: Farashin Man Fetur ya yi daraja a kasuwar duniya
A yayin majiyoyin rahoton da dama suka raja'a akan adadin mutane 37 da aka yi garkuwa da su, rahotanni sun bayyana cewa kawowa yanzu ba bu wanda masu ta'adar suka tuntuba domin neman kudin fansa ko makamancin haka.
Hausa NewsMasu Garkuwa Da MutaneJihar KadunaAbun Bakin Ciki
Aso Ebi style Futminna The richest musicians in Nigeria NRC recruitment Baba Ijebu